पुनर्गठन के बाद निगम में बढ़ेगी वार्डों की संख्या
Publish: Jun, 12 2019 01:11:50 PM (IST)
जयपुर।
शहर में वार्डों की संख्या ज्यादा करने के बाद अब लोगों में कौतूहल है कि वे किस वार्ड नंबर में आने वाले हैं। इसे लेकर अब प्रदेश की सरकार और शहर की सरकार की मशक्कत शुरू हो गई है। सब कुछ तय प्लान के अनुसार ही हुआ तो इस साल अगस्त के महीने में हमें यह पता लग जाएगा कि हम किस वार्ड के निवासी हैं। जयपुर नगर निगम के वर्तमान क्षेत्र में ही वार्डों के पुनर्गठन का कार्य पूरा किया जाएगा, निगम का सीमा क्षेत्र नहीं बढ़ाया जाएगा। नगर निगम के आगामी चुनावों से पहले वर्ष 2011 की जनगणना के आधार पर वार्डों का पुनर्गठन किया जा रहा है। वार्डों के पुनर्गठन के बाद नगर निगम में 91 की जगह 150 वार्ड हाे जाएंगे। वार्ड का सीमांकन जनसंख्या के आधार पर किया जाएगा।